13 complaints of corruption against CBI officers Information received in response to RTI
लखनऊ, जेएनएन। सीबीआइ के अधिकारियों के खिलाफ इस वर्ष भ्रष्टाचार की 13 शिकायतें की गई हैं, जबकि बीते पांच साल में सीबीआइ अधिकारियों व कर्मियों के खिलाफ भ्रष्टाचार की कुल 118 शिकायतें आई हैं। सीबीआइ ने जनसूचना अधिकार के तहत लगाये गए प्रार्थनापत्र पर समाज सेविका डॉ.नूतन ठाकुर से अहम जानकारियां साझा की हैं।
डॉ.नूतन को दी गई सूचना के अनुसार सीबीआइ अधिकारियों के खिलाफ वर्ष 2015 में 13, वर्ष 2016 में 27, वर्ष 2017 में 26, वर्ष 2018 में 39 और इस वर्ष अब तक 13 शिकायतें आई हैं। सभी शिकायतों की जांच की गई। अधिकतर प्रकरण में शिकायतें फर्जी व आधारहीन पाई गईं, जबकि कुछ मामलों में कार्रवाई हुई। भ्रष्टाचार के मामले में एक अफसर का तबादला किया गया, एक को चेतावनी जारी की गई और एक अधिकारी को उसके मूल विभाग में वापस भेज दिया गया। वर्तमान में 42 शिकायतों में जांच चल रही है।
सीबीआइ की ओर से दी गई सूचना में कहा गया है कि 14 मौजूदा अफसरों के खिलाफ 11 आपराधिक मुकदमों में विवेचना चल रही है और 12 अधिकारियों के खिलाफ विभिन्न कोर्ट में 11 आपराधिक मामले प्रचलित हैं। इन 22 मुकदमों में 19 मुकदमे भ्रष्टाचार निवारण अधिनियम के तहत दर्ज हैं।
# complaints of corruption against CBI officers
# Social worker Dr
# Nutan Thakur
# सीबीआइ अफसरों पर भ्रष्टाचार की 13 शिकायतें
Article 370 पर सुप्रीम कोर्ट में सुनवाई शुरू, राज्‍य में लगी पाबंदियों को दी गई है चुनौती